भ्रष्टाचार रोकने के लिए सीलबंद शिकायत पेटी लगाएं
भ्रष्टाचार की बढ़ती शिकायतें और लोकायुक्त पुलिस के छापों को देखते हुए शासन ने सभी अफसरों को इससे सख्ती से निपटने के आदेश जारी किए हैं। सामान्य प्रशासन विभाग ने प्रदेश के सभी कमिश्नर, कलेक्टर और जिला पंचायत सीईओ को पत्र लिखकर कहा है कि वे अपने अधीनस्थ दफ्तरों में सीलबंद शिकायत पेटी लगाएं और इसमें आने वाली शिकायतों की गंभीरता से जांच कराएं।
इंदौर में इस साल 37 छापे मारे
भ्रष्टाचार को लेकर लगातार शिकायतें बढ़ती जा रही हैं। इस साल लोकायुक्त पुलिस इंदौर ने संभाग में 136 लोगों को रिश्वत लेते पकड़ा। इंदौर जिले में सर्वाधिक 37 लोगों को छापे मारकर रिश्वत लेते हुए रंगे हाथों पकड़ा गया।
शिकायत यहां भी कर सकते हैं
मुख्यमंत्री हेल्पलाइन, कलेक्टर की जनसुनवाई के साथ लोकायुक्त पुलिस के एसपी अरुण मिश्रा के मोबाइल नंबर- 9424094240 और कलेक्टर पी. नरहरि के मोबाइल नंबर- 09424734500 पर भ्रष्टाचार की शिकायत कर सकते हैं।
ये दिए हैं निर्देश
सभी विभागों में सीलबंद शिकायत पेटी रखी जाए और इस पर लिखा जाए कि किस तरह की शिकायतें कर सकते हैं।
एक जगह कई दफ्तर हैं तो एक ही शिकायत पेटी लगाई जा सकती है।
शिकायत पेटी कार्यालय प्रमुख के कक्ष के सामने लगाई जाए और हर सोमवार को कार्यालय प्रमुख या उनके प्रतिनिधि द्वारा इसे खोला जाए।
शिकायतों को एक रजिस्टर में पंजीकृत किया जाए। शिकायत में यदि नाम गुप्त रखा है तो पत्र व्यवहार का पता होना अनिवार्य है, इसके बिना शिकायत को खारिज कर दिया जाए। शिकायत के बिंदु गंभीर हों तो शिकायतकर्ता को बुलाकर उससे आवश्यक दस्तावेज लेकर कार्रवाई शुरू की जाए।
जांच एक माह में पूरी हो, इसके रिजल्ट से शिकायतकर्ता को भी अवगत कराएं। सभी कलेक्टर तीन माह में शिकायतों और उनके निराकरण की समीक्षा करें।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva